turjo4nis/wikipedia-bn-dump-20250701 huggingface dataset:
বিশটি কবিতা ভালোবাসার একটি গান হতাশার

বিশটি কবিতা ভালোবাসার একটি গান হতাশার () চিলীয় কবি পাবলো নেরুদার প্রেমের কবিতার সংকলন। এটি ১৯২৪ সালে সান্তিয়াগোর এডিটোরিয়াল নাসিমেন্তো থেকে প্রথম প্রকাশিত হয়। এটি ১৯২৩ সালে প্রকাশিত ক্রেপুসকুলারিও-এর পর নেরুদার প্রকাশিত দ্বিতীয় বই।

বিশটি কবিতা এতে উল্লিখিত যৌনউদ্দীপক বিষয়বস্তুর জন্য সমালোচিত হয়, বিশেষ করে কবির অল্প বয়সের জন্য। এই দশকে বিশটি কবিতা নেরুদার সবচেয়ে প্রসিদ্ধ সৃষ্টিকর্মে পরিণত হয় এবং বইটির ২০ মিলিয়নের বেশি কপি বিক্রি হয়। বইটি অসংখ্য ভাষায় অনূদিত হয়; বাংলা ভাষায় বইটি অনুবাদ করেন রবিউল হুসাইন।

এটি প্রথম প্রকাশের পর থেকে প্রায় ১০০ বছর পর পর্যন্ত স্পেনীয় ভাষার সর্বোচ্চ বিক্রীত বই হিসেবে তার স্থান ধরে রাখে। ২০২০ সাল থেকে এটি মার্কিন যুক্তরাষ্ট্রের পাবলিক ডোমেইনে  অন্তর্ভুক্ত।

উপযোগকরণ
২০০১ সালে অল্টারনেটিভ রক সঙ্গীতজ্ঞ লিন্ডা টমাস একক ফ্ল্যামেঙ্কো গান "আয়, আয়, আয়" প্রকাশ করেন, যা এই সৃষ্টিকর্মের উপর ভিত্তি করে রচিত।

এই কবিতার বইটি পাবলো লারাইনের সমাদৃত চলচ্চিত্র নেরুদা (২০১৬)-এর বিষয়বস্তু। এতে নেরুদা চরিত্রে অভিনয় করেছেন লুইস নেকো।

তথ্যসূত্র

১৯২৪-এর কবিতার বই
চিলীয় কবিতা সংকলন
পাবলো নেরুদার কবিতা সংকলন
পাবলো নেরুদা
বারদিয়ানস্ক

বারদিয়ানস্ক হল দক্ষিণ-পূর্ব ইউক্রেনের জাপোরিঝিয়া ওব্লাস্তের (প্রদেশ) একটি বন্দর শহর। এটি কৃষ্ণ সাগরের উত্তরের সম্প্রসারণ আজভ সাগরের উত্তর উপকূলে অবস্থিত। এটি বারদিয়ানস্ক রায়নের (জেলা) একটি প্রশাসনিক কেন্দ্র হিসাবে কাজ করে, যদিও এটি রায়নের অন্তর্গত নয়। শহরটির নামকরণ বারদা নদীর থেকে করা হয়েছে, নদীটি শহরের পাদদেশে অবস্থিত বারদিয়ানস্ক স্পিট তৈরি করেছে। বারদিয়ানস্কে একটি সাফারি চিড়িয়াখানা, ওয়াটার পার্ক, জাদুঘর, কাদা স্নান ও জলবায়ু চিকিত্সা সহ স্বাস্থ্য রিসর্ট ও অসংখ্য জল ক্রীড়া কার্যক্রম রয়েছে। ২০২১ সালের হিসাবে শহরটির আনুমানিক জনসংখ্যা ১,০৭,৯২৮ জন ছিল।

অর্থনীতি

শহরের প্রধান উদ্যোগসমূহের মধ্যে একটি হল সমুদ্র বাণিজ্য বন্দর। এটি ধাতু প্রক্রিয়াকরণ, স্ক্র্যাপ ধাতু, শস্য, কয়লা, আকরিক, কাদামাটি, সূর্যমুখী-বীজের তেল, শিল্প তেল, খনিজ তেল ও ঢালাই-লোহা পরিবহন করে। বন্দরে সার ও খনিজ তেল প্রক্রিয়াকরণের জন্য একটি কমপ্লেক্স, কন্টেইনার টার্মিনাল এবং একটি রেল ডিপো রয়েছে। ট্র্যাক ও রাস্তাসমূহে সমস্ত মুরিংয়ের সঙ্গে জুক্ত রয়েছে এবং বন্দর সমস্ত বৈদ্যুতিক ক্রেন দিয়ে সজ্জিত। বন্দর জলের গভীরতা ৮.৪ মিটার (২৮ ফুট)।

বারদিয়ানস্ক একটি গুরুত্বপূর্ণ মৎস্য কেন্দ্র, যা শহরের খাদ্য শিল্পের একটি অবিচ্ছেদ্য অংশ। এছাড়াও একটি বৈজ্ঞানিক সংস্থা রয়েছে, যা আজভ অববাহিকার জলাশয়ে মাছের গবেষণা করে।

তথ্যসূত্র

বারদিয়ানস্ক
জাপোরিস্কা ওব্লাস্তের শহর
ইউক্রেনের শহর
ইউক্রেনের বন্দর শহর ও নগর
ইউক্রেনের আঞ্চলিক গুরুত্বের শহর
খেরসন

খেরসন  দক্ষিণ ইউক্রেনের একটি শহর। এটি খেরসন ওব্লাস্তের প্রশাসনিক কেন্দ্র এবং একটি অর্থনৈতিক কেন্দ্র। খেরসন হল কৃষ্ণ সাগর ও নিপার নদীর তীরে অবস্থিত একটি গুরুত্বপূর্ণ বন্দর এবং একটি প্রধান জাহাজ নির্মাণ শিল্পের আবাসস্থল। এটি খেরসন রায়নের কেন্দ্র এবং ইউক্রেনের অন্যতম হ্রোমাদা খেরসন শহুরে হ্রোমাদা প্রশাসনের আয়োজক। ২০২১ সালের হিসাবে, শহরের জনসংখ্যা ২,৮৩,৬৪৯ জন ছিল।

২০১৪ সাল থেকে, খেরসন শহরের ক্রিমিয়ার ইউক্রেনীয় রাষ্ট্রপতির প্রতিনিধির কার্যালয় অবস্থান করছেন।

২০২০ সালের ১৮ই জুলাই পর্যন্ত, খেরসনকে একটি ওব্লাস্ত তাৎপর্যপূর্ণ শহর ও খেরসন পৌরসভার কেন্দ্র হিসাবে অন্তর্ভুক্ত করা হয়েছিল। ইউক্রেনের প্রশাসনিক সংস্কারের অংশ হিসাবে ২০২০ সালের জুলাই মাসে পৌরসভাটি বিলুপ্ত করা হয়েছিল, যা খেরসন ওব্লাস্তের রায়নের (জেলা) সংখ্যা কমিয়ে পাঁচ করেছে। খেরসন পৌরসভার এলাকাটি নতুন প্রতিষ্ঠিত খেরসন রাইয়নে একীভূত হয়।

তথ্যসূত্র

বহিঃসংযোগ

খেরসন
খেরসন ওব্লাস্তের শহর
কৃষ্ণ সাগরের বন্দর শহর
ইউক্রেনের শহর
ইউক্রেনের আঞ্চলিক গুরুত্বের শহর
ইউক্রেনের ওব্লাস্ত কেন্দ্র
ইউক্রেনের বন্দর শহর ও নগর
ক্রিওয়িজ রিহ

ক্রিওয়িজ রিহ বা ক্রিভয় রগ হল মধ্য ইউক্রেনের বৃহত্তম শহর এবং দেশের ৭তম জনবহুল শহর; এলাকা অনুসারে দেশের দ্বিতীয় বৃহত্তম শহর (অধিকৃত সেবাস্তোপল গণনা না করে)। এটি একটি বৃহৎ শহুরে এলাকার মধ্যে অবস্থিত এবং ক্রিওয়িজ রিহ রায়নের প্রশাসনিক কেন্দ্র হিসেবে কাজ করে। এটি ইউক্রেনের অন্যতম হ্রোমাদা ক্রিওয়িজ রিহ শহুরে হ্রোমাদা প্রশাসনের আয়োজন করে। শহরটির জনসংখ্যা ২০২১ সালের হিসাবে ৬,১২,৭৫০ জন।

সাকসাহান ও ইনহুলেতস নদীর সঙ্গমস্থলে অবস্থিত, ক্রিওয়িজ রিহ শহরের বেশিরভাগ ইতিহাসের জুড়ে একটি প্রধান বসতি হিসাবে প্রতিষ্ঠিত ছিল। এটি ১৭৭৫ সালে কস্যাকস দ্বারা একটি ডাক স্টেশন হিসাবে প্রতিষ্ঠিত হয়েছিল। ১৮৬০ সাল পর্যন্ত একটি সামরিক বসতি হিসাবে বিকশিত হয়, এটি খেরসন গভর্নরেটের অংশ গঠন করেছিল। এটি ২০তম শতকে ইয়েকাতেরিনোস্লাভ অঞ্চলের সঙ্গে অন্তর্ভুক্ত করা হয়েছিল। ১৮৮০-এর দশকের শুরুতে বসতিটি "আশ্চর্যজনক হারে" প্রসারিত হতে শুরু করে। ক্রিওয়িজ রিহ-এর নগরায়ণ ছিল অপরিকল্পিত এবং খনিজ উত্তোলন দ্বারা উদ্দীপিত। ফরাসি ও ইংরেজ বিনিয়োগ ধাতুবিদ্যা, লোহা খনির ও লোহা আকরিকের সমৃদ্ধ ভাণ্ডাররে খোঁজের বৃদ্ধিতে অবদান রাখে। ক্যাথরিনাইন রেলওয়ে ১৮৮৪ সালে দোনবাসে লৌহ আকরিক পরিবহনের জন্য নির্মিত হয়েছিল। এটি একটি প্রধান শিল্প শহরে ক্রিওয়িজ রিহ-এর বৃদ্ধিকে অনুঘটক করেছে; এটি ১৯১৯ সালে শহরের মর্যাদা লাভ করে।

তথ্যসূত্র

ক্রিওয়িজ রিহ
রুশ সাম্রাজ্যে প্রতিষ্ঠিত জনবহুল স্থান
ইউক্রেনের শহর
ইউক্রেন
১৮শ শতাব্দীতে প্রতিষ্ঠিত জনবহুল স্থান
১৭৭৫-এ ইউরোপে প্রতিষ্ঠিত
১৮শ শতাব্দীতে ইউক্রেনে প্রতিষ্ঠিত
দোনবাস

দোনবাস দক্ষিণ-পূর্ব ইউক্রেনের একটি ঐতিহাসিক, সাংস্কৃতিক ও অর্থনৈতিক অঞ্চল, যার কিছু অঞ্চল রুশ-ইউক্রেনীয় যুদ্ধের সময় দুটি বিচ্ছিন্নতাবাদী গোষ্ঠী নিজেদেরকে দোনেৎস্ক ও লুহানস্ক গণপ্রজাতন্ত্রী বলে অভিহিত করে। দোনবাস শব্দটি একটি পোর্টম্যানটিউ, যা "দোনেৎস কয়লা অববাহিকা"-এর সংক্ষিপ্ত রূপ দোনেৎস অববাহিকা থেকে গঠিত হয়েছে। কয়লা অববাহিকার নামটি দোনেৎস শৈলশিরার একটি উল্লেখ; পরেরটি দোনেৎস নদীর সাথে যুক্ত। অঞ্চলের ব্যাপ্তির অসংখ্য সংজ্ঞা বিদ্যমান রয়েছে।

জনসংখ্যা ও রাজনীতি

২০০১ সালের আদমশুমারি অনুসারে, জাতিগত ইউক্রেনীয়রা লুহানস্ক ওব্লাস্তের জনসংখ্যার ৫৮% ও দোনেৎস্ক ওব্লাস্তের ৫৬.৯%। জাতিগত রুশ বৃহত্তম সংখ্যালঘু জনগোষ্ঠী গঠন করে, যা দুটি ওব্লাস্তের যথাক্রমে ৩৯% ও ৩৮.২%। আধুনিক দোনবাস একটি প্রধানত রুসোফোন অঞ্চল। ২০০১ সালের আদমশুমারি অনুসারে, দোনেৎস্ক ওব্লাস্তের ৭৪.৯% ও লুহানস্ক ওব্লাস্তের ৬৮.৮% বাসিন্দার প্রধান ভাষা রুশ।

রুশ বংশোদ্ভূত বাসিন্দারা প্রধানত বৃহত্তর শহুরে কেন্দ্রগুলিতে কেন্দ্রীভূত। শিল্পায়নের সময় রুশ ভাষা হয়ে ওঠে প্রধান ভাষা ও সংযোগকারী ভাষা, বহু রুশ ব্যক্তি অভিবাসনের দ্বারা উত্সাহিত হয়, বিশেষ করে কুর্স্ক ওব্লাস্ত থেকে দোনবাসের নতুন প্রতিষ্ঠিত শহরগুলিতে ঘটা অভিবাস। ক্রমাগত গবেষণা বিতর্কের একটি বিষয়, এবং সোভিয়েত আমলে জোরপূর্বক দেশত্যাগ ও মৃত্যুর পরিমাণ প্রায়শই এই দুটি ওব্লাস্তে অস্বীকার করা হয়, যা বিশেষ করে হলদোমোরের সময় গ্রামীণ ইউক্রেনীয়দের প্রভাবিত করেছিল, এটি দক্ষিণ ইউক্রেন ও ভলগা অঞ্চল জুড়ে দুই বছরের খরা সহ প্রাথমিক সোভিয়েত শিল্পায়ন নীতির ফলস্বরূপ ছিল।

ধর্ম

রাজুমকভ সেন্টার কর্তৃক অনুষ্ঠিত ইউক্রেনের ২০১৬ সালের ধর্মের সমীক্ষা অনুসারে, দোনবাসের জনসংখ্যার ৬৫.০% খ্রিস্টান ধর্মে বিশ্বাস করেন(৫০.৬% অর্থোডক্স সহ, ১১.৯% নিজেদের "সাধারণ খ্রিস্টান" বলে ঘোষণা করে এবং ২.৫% যারা প্রোটেস্ট্যান্ট চার্চের অন্তর্ভুক্ত)। দোনবাসের জনসংখ্যার ৬% ইসলাম ও ০.৬% হিন্দু ধর্ম বিশ্বাস করেন, উভয় ধর্মেই ইউক্রেনের অন্যান্য অঞ্চলের তুলনায় অধিক জনসংখ্যা দোনবাস অঞ্চলে পরিলক্ষিত হয়। যে সমস্ত ব্যক্তিরা অন্য কোনো ধর্মে বিশ্বাসী বা বিশ্বাসী নয় বলে ঘোষণা করেছেন, সেই সকল ব্যক্তিরা তালিকাভুক্তদের মধ্যে চিহ্নিত নয়, তারা জনসংখ্যার ২৮.৩% গঠন করেছিল।

অর্থনীতি

কয়লা উত্তোলন ও ধাতুবিদ্যার মতো ভারী শিল্পে দোনবাসের আধিপত্য রয়েছে। এই অঞ্চলটির নাম "দোনেৎস কয়লা অববাহিকা" (ইউক্রেনীয়: Донецький вугільний басейн, রাশিয়ান: Донецкий угольный бассейн) শব্দের সংক্ষিপ্ত রূপ থেকে নেওয়া হয়েছে এবং যদিও বার্ষিক কয়লা উত্তোলন ১৯৭০-এর দশক থেকে হ্রাস পেয়েছে, তবে দোনবাস একটি উল্লেখযোগ্য সরবরাহকারী হিসাবে রয়ে গেছে। দোনবাস ইউক্রেনের বৃহত্তম কয়লার ভাণ্ডারসমূহের মধ্যে একটি হিসাবে প্রতিনিধিত্ব করে, যার আনুমানিক কয়লা মজুদের পরিমাণ ৬০ বিলিয়ন টন।

দোনবাসে কয়লা খনন খুব গভীরতায় পরিচালিত হয়। লিগনাইট খনন করা হয় ভূপৃষ্ঠের প্রায় ৬০ মিটার (২,০০০ ফুট) নীচে, যেখানে আরও মূল্যবান অ্যানথ্রাসাইট  ও বিটুমিনাস কয়লার জন্য খনন করা হয় প্রায় ১,৮০০ মিটার (৫,৯০০ ফুট) গভীরতায়। এই অঞ্চলে ২০১৪ সালের এপ্রিল মাসে যুদ্ধ শুরু হওয়ার আগে, দোনেৎস্ক ও লুহানস্ক ওব্লাস্ত একসঙ্গে ইউক্রেনের কয়লা রপ্তানির প্রায় ৩০ শতাংশ উত্পাদন করত।

তথ্যসূত্র

দোনবাস
ইউক্রেনের ভৌগোলিক অঞ্চল
রুশ ভাষী দেশ ও অঞ্চল
রাশিয়া অঞ্চল
বুর্জোয়াশ্রেণী

বুর্জোয়া শ্রেণি ( , ) হলো ব্যবসায়ী, বণিক ও সাধারণভাবে ধনী ব্যক্তিদের একটি সামাজিক শ্রেণি, যা মধ্যযুগের শেষভাগে উদ্ভূত হয়, মূলত কৃষক ও কুলীনদের মধ্যবর্তী একটি "মধ্যবিত্ত শ্রেণি" হিসেবে। এদের সাধারণত প্রলেতারিয়েত শ্রেণির সাথে তুলনা করে দেখা হয় — ধন, রাজনৈতিক ক্ষমতা ও শিক্ষার দিক থেকে। এছাড়াও, সাংস্কৃতিক পুঁজি, সামাজিক পুঁজি এবং আর্থিক পুঁজিতে তাদের প্রবেশাধিকার ও নিয়ন্ত্রণ রয়েছে।

মূলত, বুর্জোয়া শ্রেণির উৎপত্তি উদারনৈতিক রাজনৈতিক মতবাদ এবং শহরভিত্তিক সমাজব্যবস্থার সঙ্গে গভীরভাবে সম্পর্কযুক্ত, যা নগরের নাগরিক সনদ দ্বারা স্বীকৃত (যেমন: পৌর সনদ, শহর অধিকার, জার্মান শহর আইন) — অর্থাৎ, শহরের নাগরিকবর্গ ছাড়া অন্যত্র বুর্জোয়া শ্রেণি ছিল না। গ্রামীণ কৃষকরা ভিন্ন আইনগত ব্যবস্থার অধীনে পড়ত।

কমিউনিস্ট দর্শনে, বুর্জোয়া শ্রেণি সেই সামাজিক শ্রেণি যারা আধুনিক শিল্পায়নের সময় উৎপাদনের উপকরণগুলোর মালিক হয়ে ওঠে এবং যাদের প্রধান সমাজিক চিন্তা ব্যক্তিগত মালিকানার মূল্য এবং ধন সংরক্ষণের মাধ্যমে সমাজে তাদের অর্থনৈতিক আধিপত্য বজায় রাখা।

আরও দেখুন

তথ্যসূত্র

গ্রন্থপঞ্জি

আরও দেখুন
 Bledstein, Burton J. and Johnston, Robert D. (eds.) The Middling Sorts: Explorations in the History of the American Middle Class. Routledge. 2001.
 Brooks, David, Bobos In Paradise: The New Upper Class and How They Got There. Simon & Schuster. 2001.
 Byrne, Frank J. Becoming Bourgeois: Merchant Culture in the South, 1820–1865. University Press of Kentucky. 2006.
 Cousin, Bruno and Sébastien Chauvin (2021). "Is there a global super-bourgeoisie?" Sociology Compass, vol. 15, issue 6, pp. 1–15. online
Hunt, Margaret R. The Middling Sort: Commerce, Gender, and the Family in England, 1680–1780. University of California Press. 1996.
 Lockwood, David. Cronies or Capitalists? The Russian Bourgeoisie and the Bourgeois Revolution from 1850 to 1917. Cambridge Scholars Publishing. 2009.
 Siegel, Jerrold. Bohemian Paris: Culture, Politics, and the Boundaries of Bourgeois Life, 1830–1930. The Johns Hopkins University Press. 1999.
 Stern, Robert W. Changing India: Bourgeois Revolution on the Subcontinent. Cambridge University Press. 2nd edition, 2003.

বহিঃসংযোগ 

The Democratic State – A Critique of Bourgeois Sovereignty

বুর্জোয়াশ্রেণী
মার্কসবাদী পরিভাষা
সংস্কৃতির সমাজবিজ্ঞান
মধ্যবিত্ত শ্রেণী
উচ্চবিত্ত শ্রেণী
মধ্যযুগীয় সামাজিক শ্রেণী
নওগাঁও রাশেদিয়া ফাজিল (ডিগ্রী) মাদ্রাসা

নওগাঁও রাশেদিয়া ফাজিল মাদ্রাসা বাংলাদেশের চট্টগ্রাম বিভাগের চাঁদপুর জেলার অন্তর্ভুক্ত মতলব উপজেলার একটি আলিয়া মাদ্রাসা। বর্তমানে এটি ইসলামি আরবি বিশ্ববিদ্যালয় অধিভুক্ত একটি ফাজিল বা ডিগ্রী সমমানের মাদ্রাসা। মাদ্রাসাটির বর্তমান অধ্যক্ষ আল্লামা যাকারিয়া চৌধুরী আল মাদানী তিনি ঐতিহাসিক সাদরা দরবার শরীফের পীর হিসেবেও পরিচিত।

অবস্থান 
এই মাদ্রাসাটি চাঁদপুর জেলার অন্তর্গত মতলব উপজেলার নওগাঁও বাজারের ৩০০মিটার উত্তর পাশ্বে অবস্থিত।

ইতিহাস 
হাজী শরীয়তুল্লাহর চতুর্থ বংশধর আবা খালেদ রশীদ উদ্দিন ওরফে পীর বাদশা মিয়ার নির্দেশে তারই মুরীদ মরহুম আইনুদ্দিন হাজী ও মরহুম ওয়ালী উল্লাহ আমীন দ্বয় এর হাত ধরে ১৯২২ সালে প্রতিষ্ঠনটির যাত্রা শুরু হয়। এটি চাঁদপুর জেলার অন্যতম প্রচীন বিদ্যানিকেতন। প্রতিষ্ঠানটি ভারতীয় উপমহাদেশের ব্রিটিশ শাসনামলের ১৯৩৬ সালে দাখিল, পাকিস্তান শাসনামলের ১৯৬৩ সালে আলিম ও ১৯৬৫ সালে বাংলাদেশ মাদ্রাসা শিক্ষা বোর্ড এর অধিনে ফাজিল মঞ্জুরী প্রাপ্ত হয়। ব্রিটিশ শাসনামল থেকে এখন পর্যন্ত এই ইসলামি বিদ্যানিকেতনটি সমানতালে তার শিক্ষা প্রদান করে আসছে।

শিক্ষা ব্যবস্থা 
মাদ্রাসাটির ছাত্র-ছাত্রীর সংখ্যা বর্তমানে ছয়শতাধিক। প্রতিষ্ঠানটির মাধ্যমিক ও উচ্চ মাধ্যমিক স্তরে রয়েছে সাধারণ ও বিজ্ঞান বিভাগ। এছাড়াও প্রথম থেকে ফাজিল (ডিগ্রী) পর্যন্ত অধ্যায়ন করার সুযোগ প্রতিষ্ঠানটিতে রয়েছে।

প্রতিষ্ঠান প্রধানগণ 
 মরহুম রওশন আলী - ১৯২২ (প্রধান শিক্ষক)
 মরহুম ওয়ালী উল্লাহ আমীন - ১৯২৪ (প্রধান শিক্ষক)
 মরহুম আব্দূল হামিদ -১৯৩০ (প্রধান শিক্ষক)
 মাওলানা আব্দুল মজীদ - ১৯৫০ (সুপারেনটেনডেন্ট)
 মাওলানা দেলোয়ার হোসাইন - ১৯৬০ (সুপারেনটেনডেন্ট)
 মাওলানা ফজলুর রহমান - ১৯৬৯-১৯৭৮ (অধ্যক্ষ)
 মাওলানা আব্দুস সাত্তার মজুমদার - ১৯৭৮-১৯৯৯ (অধ্যক্ষ)
 আল্লামা যাকারিয়া চৌধুরী আল মাদানী - ১৯৯৯-বর্তমান (অধ্যক্ষ)

উল্লেখযোগ্য প্রাক্তন শিক্ষার্থী 
 মাওলানা নাছির উল্লাহ চাঁদপুরী (রহঃ) - তিনি সমগ্র আরব জাহান ভ্রমণকারী ও প্রখ্যাত ইসলামী বক্তা ছিলেন।
 মুফতী শাহ সাঈয়্যেদ মু’তাসিম বিল্লাহ রব্বানী - বাংলাদেশের ইসলাম ও আধ্যাত্নিকতা প্রচারের অন্যতম প্রাচীন কেন্দ্র বদরপুর দরবার শরফের বর্তমান পীর।
 ড. বাকীবিল্লাহ মিশকাত চৌধুরী - তিনি ইসলামি পন্ডিত, বিভিন্ন টেলিভিশনের উপস্থাপক ও জাতিসংঘ সাধারণ পরিষদ এর ৬৭তম অধিবেশনে আমন্ত্রিত ছিলেন।

আরও দেখুন 
 বাংলাদেশ মাদ্রাসা শিক্ষা বোর্ড
 ইসলামি আরবি বিশ্ববিদ্যালয়
 বাংলাদেশের আলিয়া মাদ্রাসার তালিকা

তথ্যসূত্র 

১৯২২-এ প্রতিষ্ঠিত শিক্ষাপ্রতিষ্ঠান
চাঁদপুর জেলার আলিয়া মাদ্রাসা
চাঁদপুর জেলার শিক্ষাপ্রতিষ্ঠান
১৯২২-এ এশিয়া
আব্দুল ইলাহি আল আমরি

আব্দুল ইলাহি আল আমরি (, ; জন্ম: ১৫ জানুয়ারি ১৯৯৭) হলেন একজন সৌদি পেশাদার ফুটবল খেলোয়াড়। তিনি বর্তমানে সৌদি আরবের পেশাদার ফুটবল লিগের শীর্ষ স্তর সৌদি পেশাদার লিগের ক্লাব আল নাসর এবং সৌদি আরব জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেলেন।

২০১৬ সালে, আল আমরি সৌদি আরব অনূর্ধ্ব-২০ দলের হয়ে সৌদি আরবের বয়সভিত্তিক পর্যায়ে অভিষেক করেছিলেন। তিনি ২০২১ সালে সৌদি আরবের হয়ে আন্তর্জাতিক পর্যায়ে অভিষেক করেছেন; সৌদি আরবের জার্সি গায়ে তিনি এপর্যন্ত ২ ম্যাচে ১টি গোল করেছেন। তিনি সৌদি আরবের হয়ে ২০১৯ এএফসি এশিয়ান কাপে অংশগ্রহণ করেছেন। দলগতভাবে, আল আমরি এপর্যন্ত ২টি শিরোপা জয়লাভ করেছেন, যার উভয়ই আল নাসরের হয়ে জয়লাভ করেছেন।

প্রারম্ভিক জীবন 
আব্দুল ইলাহি আল আমরি ১৯৯৭ সালের ১৫ই জানুয়ারি তারিখে সৌদি আরবের তাইফে জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল 
আল আমরি জাপানে অনুষ্ঠিত ২০২০ গ্রীষ্মকালীন অলিম্পিকের জন্য ২০২১ সালের জুলাই মাসে প্রকাশিত সৌদি আরব অনূর্ধ্ব-২৩ দলে স্থান পেয়েছেন।

তথ্যসূত্র

বহিঃসংযোগ 
 
 
 
 
 

১৯৯৭-এ জন্ম
জীবিত ব্যক্তি
সৌদি ফুটবলার
সৌদি আরবের আন্তর্জাতিক ফুটবলার
আল নাসর ফুটবল ক্লাবের খেলোয়াড়
২০২০ গ্রীষ্মকালীন অলিম্পিকের ফুটবলার
ফুটবল রক্ষণভাগের খেলোয়াড়
সৌদি পেশাদার লিগের খেলোয়াড়
২০১৯ এএফসি এশিয়ান কাপের খেলোয়াড়
সৌদি আরবের আন্তর্জাতিক যুব ফুটবলার
২০১৮ এশিয়ান গেমসের ফুটবলার
২০২২ ফিফা বিশ্বকাপের খেলোয়াড়
এশিয়ান গেমসে সৌদি আরবের প্রতিযোগী
পুরুষ ফুটবল রক্ষণভাগের খেলোয়াড়
আল ইত্তিহাদ ক্লাবের (জেদ্দা) খেলোয়াড়
সেনেগালে কৃষি

সেনেগাল খরা-প্রবণ সাহেল অঞ্চলের মধ্যে থাকা সত্ত্বেও কৃষি সেনেগালের অর্থনীতির অন্যতম প্রধান অংশ। যেহেতু মাত্র ৫% জমিতে সেচ দেওয়া হয়, তাই সেনেগাল বৃষ্টিনির্ভর কৃষির উপর নির্ভর করে চলেছে। কৃষি কর্মশক্তির প্রায় ৭৫% অধিকৃত করে আছে। তুলনামূলকভাবে ব্যাপক বৈচিত্র্যময় কৃষি উৎপাদন থাকা সত্ত্বেও অধিকাংশ কৃষক জীবিকা নির্বাহের প্রয়োজনে শস্য উৎপাদন করে। বাজরা, চাল, ভুট্টা এবং জোরা হল সেনেগালে উৎপন্ন প্রাথমিক খাদ্য শস্য। খরা এবং পঙ্গপাল, পাখি, ফলের মাছি এবং সাদা মাছির মতো কীটপতঙ্গ উৎপাদনের জন্য হুমকির বিষয়। অধিকন্তু, সেনেগালে জলবায়ু পরিবর্তনের প্রভাবগুলি চরম আবহাওয়া যেমন খরা, সেইসাথে তাপমাত্রা বৃদ্ধির কারণে কৃষি অর্থনীতিকে মারাত্মকভাবে ক্ষতি করবে বলে আশা করা হচ্ছে।

সেনেগাল বিশেষ করে চালের জন্য নেট খাদ্য আমদানিকারক, যা প্রায় ৭৫% খাদ্যশস্য আমদানি করে। চিনাবাদাম, আখ ও  তুলা হল গুরুত্বপূর্ণ অর্থকরী ফসল এবং স্থানীয় ও রপ্তানি বাজারের জন্য বিভিন্ন ধরনের ফল ও সবজি চাষ করা হয়। ২০০৬ সালে গাম আরবি রপ্তানিমূল্য ২৮০ মিলিয়ন মার্কিন ডলারে উন্নীত হয়েছে, যা এটিকে শীর্ষস্থানীয় কৃষি রপ্তানিতে পরিণত করেছে। সবুজ মটরশুটি, শিল্প টমেটো, চেরি টমেটো, তরমুজ এবং আম সেনেগালের প্রধান উদ্ভিজ্জ অর্থকরী ফসল। গাম্বিয়া দ্বারা সেনেগালের বাকি অংশ ক্যাসামান্স অঞ্চল থেকে বিচ্ছিন্ন, যা একটি গুরুত্বপূর্ণ কৃষি উৎপাদনকারী এলাকা, কিন্তু অবকাঠামো বা পরিবহন সংযোগ ছাড়াই এর সক্ষমতা বাড়াতে হবে।

কারিগর মাছ ধরার আধুনিকীকরণের অভাব সত্ত্বেও মাছ ধরার খাতটি সেনেগালের প্রধান অর্থনৈতিক সম্পদ এবং প্রধান বৈদেশিক মুদ্রা উপার্জনকারী। প্রাণিসম্পদ ও পোল্ট্রি খাত তুলনামূলকভাবে অনুন্নত তবে আধুনিকায়ন, উন্নয়ন ও বৃদ্ধির সম্ভাবনা রয়েছে। সেনেগাল এর অধিকাংশ দুধ এবং দুগ্ধজাত পণ্য আমদানি করে। কম ফলন এবং সীমিত বিনিয়োগের কারণে খাতটি বাধাগ্রস্ত হয়। প্রাণিকুল ও বনজ দ্রব্যের সম্ভাব্য উৎপাদন উচ্চ ও বহুমুখী এবং সুসংগঠিত হলে গ্রামীণ এলাকার দরিদ্র কৃষকদের উপকার হতে পারে। যদিও কৃষি খাত ২০০৪ সালে পঙ্গপালের আক্রমণে ক্ষতিগ্রস্ত হয়েছিল, এটির কারণে ক্ষতিগ্রস্ত হওয়া অবস্থা কাটিয়ে উঠেছিল এবং ২০০৬ সালে মোট কৃষি উৎপাদন ৬.১% এবং ২০০৭ সালে ৫.১% বৃদ্ধি পাবে বলে আশা করা হয়েছিল।

তথ্যসূত্র 

ক্রান্তীয় কৃষি
সেনেগালের কৃষি
বাংলাদেশ বিমান বাহিনী কল্যাণ ট্রাস্ট

বাংলাদেশ বিমান বাহিনী কল্যাণ ট্রাস্ট বাংলাদেশ সরকার এবং বাংলাদেশ বিমান বাহিনী সমর্থিত ট্রাস্ট যা অবসরপ্রাপ্ত বিমান বাহিনীর কর্মীদের এবং তাদের পরিবারের কল্যাণে কাজ করে।  বাংলাদেশ বিমান বাহিনী প্রধান এয়ার চিফ মার্শাল শেখ আব্দুল হান্নান,  বাংলাদেশ বিমান বাহিনী কল্যাণ  সংস্থার বর্তমান সভাপতি।

ইতিহাস 
বাংলাদেশ বিমান বাহিনী কল্যাণ ট্রাস্ট ২০১০  সালে বিমান বাহিনী প্রধান এবং ট্রাস্টের প্রথম চেয়ারপারসন শাহ মোহাম্মদ জিয়াউর রহমানের  অধীনে প্রতিষ্ঠিত হয়েছিল। তিনি ২৩ সেপ্টেম্বর ২০১০ থেকে ১২ জুন ২০১২ পর্যন্ত দায়িত্ব পালন করেন। তার স্থলাভিষিক্ত হন মুহাম্মদ এনামুল বারী যিনি ১২ জুন ২০১৫ পর্যন্ত দায়িত্ব পালন করেন। বারীর স্থলাভিষিক্ত হন আবু এসরার যিনি ১২ জুন ২০১৮ পর্যন্ত দায়িত্ব পালন করেন এবং তার স্থলাভিষিক্ত হন বাংলাদেশ বিমান বাহিনীর নবনিযুক্ত প্রধান মাসিহুজ্জামান সেরনিয়াবাত।

বঙ্গবন্ধু শেখ মুজিবুর রহমান এভিয়েশন অ্যান্ড অ্যারোস্পেস বিশ্ববিদ্যালয় বাংলাদেশ বিমান বাহিনী কল্যাণ  সংস্থা দ্বারা এবং বাংলাদেশ বিমান বাহিনীর প্রধানের নেতৃত্বে পরিচালিত হচ্ছে।

১৪ জুন ২০২০ তারিখে, বাংলাদেশ বিমান বাহিনী কল্যাণ ট্রাস্ট কোভিড-১৯ মহামারীর লক্ষ্যে দুবাইতে আটকে পড়া বাংলাদেশীদের ফিরিয়ে আনতে বাংলাদেশ বিমান এবং ইউএস-বাংলা এয়ারলাইন্সের বিশেষ ফ্লাইটের ব্যবস্থা করে। যুক্তরাজ্য, মালয়েশিয়া ও দোহায় আটকে পড়া বাংলাদেশিদের ফিরিয়ে আনতে একই ধরনের ফ্লাইটের ব্যবস্থা করা হয়েছিল।

২০২১ সালের মার্চ মাসে, বাংলাদেশ সরকার বাংলাদেশ ক্ষুদ্র ও কুটির শিল্প কর্পোরেশনের মালিকানাধীন বিসিক কেমিক্যাল ইন্ডাস্ট্রিয়াল পার্ক, মুন্সীগঞ্জে উন্নয়ন কাজের জন্য ১.২৪ বিলিয়ন টাকা বরাদ্দ করেছে। সরকার সরাসরি ক্রয় পদ্ধতির মাধ্যমে কাজটি বাংলাদেশ নৌবাহিনীর মালিকানাধীন বাংলাদেশ বিমান বাহিনী কল্যাণ  ট্রাস্ট এবং ডকইয়ার্ড অ্যান্ড ইঞ্জিনিয়ারিং ওয়ার্কস লিমিটেডকে দেওয়ার সুপারিশ করেছে।

তথ্যসূত্র 

বাংলাদেশের সরকারি মালিকানাধীন কোম্পানি
বাংলাদেশের সরকারি সংস্থা
ঢাকা ভিত্তিক সংগঠন
২০১০-এ বাংলাদেশে প্রতিষ্ঠিত
২০১০-এ প্রতিষ্ঠিত সরকারি সংস্থা
ধাত্রী

হিন্দুধর্মে, ধাত্রী বা ধাত্র হল একজন বৈদিক দেবতা, আদিত্যদের মধ্যে একজন। এছাড়াও তিনি স্বাস্থ্য ও গার্হস্থ্য শান্তির দেবতা। তন্ত্র অঙ্কন করে এবং বৈদিক স্তোত্র উচ্চারণ করে তাকে তন্ত্রে আমন্ত্রণ জানানো হয়। অশ্বমেধ যজ্ঞের মতো প্রধান যজ্ঞের সময় প্রায়ই আহ্বান করা হয়।

তথ্যসূত্র

দেবতা
হিন্দু দেবতা
বৈদিক দেবদেবী
স্বাস্থ্য দেবতা
সূর্য দেবতা
আদিত্য
পান গলি

পান গলি (, ) পাকিস্তানের লাহোরে অবস্থিত একটি বিখ্যাত বাজার যা ভারত থেকে আমদানিকৃত পণ্য বিক্রির জন্য পরিচিত। এটি আনারকলি বাজারের মধ্যে অবস্থিত এই বাজারটি তিন লেন বিশিষ্ট যাতে প্রায় পঞ্চাশটি দোকান রয়েছে।

১৯৪৭ সালে ভারত বিভাগের পর পান গলি ভারতীয় পণ্য বিক্রির কেন্দ্র হয়ে ওঠে।

এই বাজারে বিক্রেতারা পান, শাড়ি, নারকেল, সৌন্দর্য পণ্য, আয়ুর্বেদিক ওষুধ এবং রান্নাঘরের পাত্র বিক্রি করে। পান গলির স্থানীয় দোকানদার রফিক আব্বাস এলাকার জনপ্রিয়তা বর্ণনা করে বলেছেন:

পান গলির সাথে দিল্লির চাঁদনি চকের মিল রয়েছে বলে জানা যায়।

তথ্যসূত্র 

লাহোরের দর্শনীয় স্থান
লাহোরের হাটবাজার
পাকিস্তানের কেনাকাটা জেলা ও রাস্তা
ইদাক্কা

ইদাক্কা (, আক্ষরিক অর্থে মাঝখানে), এছাড়াও লেখা হয় এদায়ক্কা বা এদাক্কা, হল দক্ষিণ ভারতের কেরালার বালি ঘড়ি আকৃতির একটি ড্রাম। এটি পঞ্চবাদ্যম এবং সোপানা সঙ্গীতম পরিবেশনার জন্য ব্যবহৃত একটি যন্ত্র। এটি ছন্দ ধরে রাখার চেয়ে বাদ্যযন্ত্রের কাজ বেশি করে এবং বিশ্বাস করা হয় যে এটি ভগবান নটরাজ (ভগবান শিব) পৃথিবীতে পাঠিয়েছেন। এটি কেরালার সবচেয়ে পূজিত বাদ্যযন্ত্র হিসাবে বিবেচিত হয় এবং এটি দেব বাদ্যম নামে পরিচিত। এই সহজ ঘাত বাদ্য যন্ত্রটি বিস্তৃত ভারতের ডমরুর মতো। ডমরুতে গিঁটযুক্ত দড়ি দিয়ে অনুরনকের গায়ে আঘাত করা হয়, কিন্তু ইদাক্কা একটি লাঠি দিয়ে বাজানো হয়। ডমরুর মতো, ইদাক্কার মধ্যস্থলের দড়ি চেপে ধরে স্বরতীক্ষ্ণতা বাঁকানো যেতে পারে (একটি ধ্বনি অন্য ধ্বনির ওপর দিয়ে যাওয়া)। ইদাক্কা যন্ত্রটিকে বাম কাঁধের উপর ঝোলানো হয় এবং যন্ত্রের ডান দিকে একটি পাতলা বাঁকানো লাঠি দিয়ে আলতোভাবে আঘাত করা হয়।

ব্যুৎপত্তি 
মনে করা হয় যে শব্দটি এসেছে মালয়ালম শব্দ ইদাক্কু থেকে, যার অর্থ "কেন্দ্র"। শব্দটি মন্দিরের দেব মূর্তি এবং ভক্তদের মধ্যে বাদ্যযন্ত্রটির অবস্থানকে নির্দেশ করতে বলা হয়।

গঠন 
কথা বলা ড্রামের মতোই, ইদাক্কার দুই পাশের দুই খোলা মুখ দুটি বৃত্তাকার পাতলা পরদা দিয়ে ঢাকা থাকে। এদের প্রত্যেকটিই একটি বৃত্তাকার বলয়ের সাহায্যে আটকানো থাকে। দুই পাশের এই দুটি পরদার মাঝে বালি ঘড়ি আকারের মূল কাঠামোটি থাকে। দুই পাশের দুই বলয় দড়ি দিয়ে এমনভাবে বাঁধা থাকে যাতে সে দুটি একে অপরকে নিজের দিকে টেনে রাখে। জালের মতো প্রাকৃতিক তন্তু দিয়ে তৈরি দড়িগুলি ড্রামের দুদিকের খোলা মুখ জুড়ে, মুখের নিচের দিকে প্রসারিত থাকে। ড্রামের দুই মুখের ব্যাস কাঠামোর ব্যাসের চেয়ে বড় হওয়া অস্বাভাবিক নয়, ফলে ড্রামের খোলা মুখের দুই দিক কেন্দ্রবিন্দু থেকে কিছুটা সরে থাকে।

ধ্বনিবিদ্যা 
ইদাক্কা হল একটি ছোট, উচ্চ স্বরতীক্ষ্ণতাযুক্ত ড্রাম যার নির্দিষ্ট স্বরতীক্ষ্ণতা আছে। জালের মতো তন্তুগুলি ড্রামের মুখের দিকের কম্পিত পরদার সাথে এমনভাবে যুক্ত হয়, যা দিয়ে যন্ত্রের স্বরতীক্ষ্ণতা নির্ধারিত হয়। যন্ত্রের চারপাশে দড়ি চেপে বিভিন্ন স্বরতীক্ষ্ণতা পাওয়া যেতে পারে, এগুলি দুপাশের পরদার টানের পরিমাণের পরিবর্তন করে।

আরও দেখুন 
 ডমরু
 পাণ্ডি মেলম
 পাঞ্চারি মেলম
 তায়ম্বক
 পঞ্চবাদ্যম
 ত্রিপুনিথুর কৃষ্ণদাস
 কথা বলা ড্রাম, পশ্চিম আফ্রিকার বালি ঘড়ি আকৃতির একটি ড্রাম।

তথ্যসূত্র

বহিঃসংযোগ 

কেরলের শিল্পকলা
ভারতীয় বাদ্যযন্ত্র
কেরলের সঙ্গীত
আনদ্ধযন্ত্র
আমতলী নদী

আমতলী নদী হচ্ছে বাংলাদেশের বরিশাল জেলায় অবস্থিত একটি নদী। নদীটির দৈর্ঘ্য ১৮ কিলোমিটার।

আরও দেখুন 
 বাংলাদেশের নদীর তালিকা
 বাংলাদেশের বড় নদীসমূহ

তথ্যসূত্র 

বরিশাল জেলার নদী
বাবুগঞ্জ উপজেলা
আমুয়া নদী

আমুয়া নদী হচ্ছে বাংলাদেশের বরগুনা জেলায় অবস্থিত একটি নদী। নদীটির দৈর্ঘ্য ২০ কিলোমিটার।

আরও দেখুন 
 বাংলাদেশের নদীর তালিকা
 বাংলাদেশের বড় নদীসমূহ

তথ্যসূত্র 

বরগুনা জেলার নদী
বামনা উপজেলা
সেনেগালে জ্বালানি

২০১৪ সালের এপ্রিল মাসের হিসাব অনুযায়ী, সেনেগালের জ্বালানি খাতে ১৪৩১ মেগাওয়াট স্থাপন ক্ষমতা রয়েছে। জ্বালানি বেসরকারি অপারেটরদের দ্বারা উৎপাদিত হয় এবং সেনেলেক এনার্জি কর্পোরেশনের কাছে বিক্রি করা হয়। বিদ্যুতায়নের জন্য বর্তমান সরকারের কৌশলগুলির মধ্যে অফ-গ্রিড সোলারে বিনিয়োগ এবং গ্রিডের সাথে সংযোগ অন্তর্ভুক্ত রয়েছে।

অধিকাংশ জ্বালানি উৎপাদন হয় জীবাশ্ম জ্বালানি থেকে, প্রায়শ ডিজেল এবং গ্যাস (৮৬৪ মেগাওয়াটের ৭৩৩)। জ্বালানি উৎপাদনের ক্রমবর্ধমান পরিমাণ টেকসই উৎস থেকে আসে, যেমন মালির মানন্তলি বাঁধ এবং ২০২০ সালে থিয়াসে একটি নতুন বায়ু খামার খোলা হয়েছে—তবে, এটি এখনও মোট উৎপাদনের একটি ছোট অংশ। ২০১০-এর দশকে উৎপাদন বৃদ্ধি সত্ত্বেও চাহিদার তুলনায় জ্বালানি ঘাটতির কারণে অর্থনীতি প্রায়শই বাধাগ্রস্ত হয়েছে।

সেনেগাল বিশ্বব্যাপী গ্রিনহাউস গ্যাস নির্গমনে প্রায় কিছুই অবদান রাখে না: দেশটি ২০১৪ সালে মাথাপিছু এক মেট্রিক টন কার্বন ডাই অক্সাইডের ছয়-দশমাংশ নির্গত করেছে, নির্গমনের ক্ষেত্রে ১৯৫টি দেশের মধ্যে ১৫০তম স্থানে রয়েছে৷

বিদ্যুৎ খাত

বিদ্যুৎ উৎপাদন

তথ্যসূত্র

বহিঃসংযোগ 
 সেনেলেক 
 কমিশন ডি রেগুলেশন বা সেক্টুর ডি ল'ইলেকট্রিসিটি
সেনেগালে জ্বালানি
আরকান্দি নদী

আরকান্দি নদী হচ্ছে বাংলাদেশের ফরিদপুর জেলায় অবস্থিত একটি নদী। নদীটির দৈর্ঘ্য ১৫ কিলোমিটার।

আরও দেখুন 
 বাংলাদেশের নদীর তালিকা
 বাংলাদেশের বড় নদীসমূহ

তথ্যসূত্র 

ফরিদপুর জেলার নদী
মধুখালী উপজেলা
ছিকর

ছিকর হচ্ছে এঁটেল মাটি দিয়ে তৈরি এক প্রকার পোড়ামাটির বিস্কুট যা সিলেটের বেশ কিছু অঞ্চলে জনপ্রিয় ছিল। হবিগঞ্জে প্রথম ছিকর তৈরির প্রচলন হলেও পরবর্তীতে তা দেশের বিভিন্ন এলাকায় জনপ্রিয় হয়ে ওঠে। ছিকরে খাই মাখানোর সময় গোলাপজল, আদার রস ইত্যাদি মেশানোর কারণে এলাকাভেদে এর স্বাদেরও তারতম্য হয়। 
একসময় ধারণা করা হতো, গর্ভবতী নারীদের ছিকর খাওয়ালে পেটের বাচ্চা সুস্থ থাকবে। আগুনের ধোঁয়ায় তৈরি ছিকর কোনোটি দেখতে বিস্কুটের মতো আবার কোনোটি ললিপপের মতো লম্বা ছিল। ডুকলা নামে পরিচিত মৌলভীবাজারে পাহাড়ি এলাকার হিন্দু সম্পদায়ের নারীরা এসব ছিকর তৈরি করে বাড়ি বাড়ি গিয়ে বিক্রি করত।

নামের ব্যুৎপত্তি 
ছিকর শব্দটি এসেছে ফারসি শব্দ ছিয়া অর্থ কালো, এবং কর মানে মাটি থেকে। ছিয়াকর শব্দটিই পরে ছিকর হিসেবে পরিচিতি পায়।

প্রস্তুতি 
ছিকর মূলত যেকোন রকমের এঁটেল মাটি দিয়ে তৈরি করা যায় না। যার জন্য দরকার পড়ে পাহাড়ি টিলার তলদেশের এঁটেল মাটি। এজন্য ছিকর প্রস্তুতীতে প্রথমে বিশাল গর্ত খুঁড়ে পাহাড়ের তলদেশ থেকে লম্বা বাঁশের সাহায্যে সংগ্রহ করা হয় এক ধরনের মিহি মাটি। যা পরবর্তীতে সারা রাত ভিজিয়ে রেখে নরম করা হয়। তারপর তা কয়েক দফায় মাখিয়ে আরও মসৃণ করা হয়। যা ছাঁচে ফেলে মন্ড করা হয়। পরে এগুলো কাঠের হাতুড়ি দিয়ে পিটিয়ে চ্যাপ্টা করা হয়। এরপর চাকু দিয়ে বিস্কুটের মতো ছোট ছোট করে টুকরা করা হয়। এরপর কাঁচা ছিকরগুলো রোদে দু-এক দিন শুকানোর পর এক ধরনের বিশেষ চুলায় এগুলো পোড়ানো হয়। পরে একটি মাটির হাঁড়ির নিচের অংশ ভেঙে সেখানে লোহার শিক দিয়ে তৈরি চালুনি রেখে ছিকরগুলো ওই চালুনির ওপর বসানো হয়। তারপর হাঁড়িটি একটি মাটির গর্তে ঢুকিয়ে ধানের তুষ দিয়ে আগুন জ্বালানো হয়। সতর্কতার সাথে শুধুমাত্র ছিকরের গায়ে ধোঁয়া লাগানো হয়। ঘণ্টা দুয়েক পর ছিকর কালচে বর্ণ ধারণ করে সুঘ্রাণ ছড়াতে থাকে।

তথ্যসূত্র 

বাংলাদেশী রন্ধনশৈলী
খাদ্য ও পানীয় সংস্কৃতি
সিলেটি রন্ধনশৈলী